b'\n_START_ARTICLE_\nNaivuol\xc4\x97\n_START_PARAGRAPH_\nLas Tontas No Van al Cielo (pa\xc5\xbeod\xc5\xbeiui \xe2\x80\x93 Kvailos moterys nepatenka \xc4\xaf dang\xc5\xb3) yra originali meksikie\xc4\x8di\xc5\xb3 telenovel\xc4\x97. 2008 m. vasario 11 d. ji prad\xc4\x97ta rodyti Meksikos Canal de las Estrellas, o 2008 m. gruod\xc5\xbeio 1 d. \xe2\x80\x93 Univision kanalu. Novel\xc4\x97s prodiuseris - Rosy Ocampo, istorij\xc4\x85 suk\xc5\xabr\xc4\x97 Enrique Torres. Pagrindinus vaidmenis atlieka Jacqueline Bracamontes, Jaime Camil ir Valentino Lan\xc3\xbas.\n_START_SECTION_\nSiu\xc5\xbeetas\n_START_PARAGRAPH_\nKandida yra gra\xc5\xbei jauna mergina, pilna svajoni\xc5\xb3 ir vil\xc4\x8di\xc5\xb3 atei\xc4\x8diai. 15-ojo gimtadienio vakar\xc4\x97lio metu ji sutinka savo svajoni\xc5\xb3 vyr\xc4\x85 Patricij\xc5\xb3. Kandidai jis tampa viskuo. Jis nuolatos jos mintyse ir visose svajon\xc4\x97se. Patricijus yra ne tik jos vaikinas, jis tampa ir jos vyru._NEWLINE_Vestuvi\xc5\xb3 dien\xc4\x85, \xc5\xa1vent\xc4\x97s metu, Kandida pamato Patricij\xc5\xb3 bu\xc4\x8diuojant\xc4\xaf jos seser\xc4\xaf Alicij\xc4\x85, o netrukus su\xc5\xbeino, kad pra\xc4\x97jusi\xc4\x85 nakt\xc4\xaf jie praleido kartu. Sugniu\xc5\xbedyta ji svied\xc5\xbeia Patricijui jo pirkt\xc4\x85 vestuvi\xc5\xb3 suknel\xc4\x99 ir pab\xc4\x97ga \xc4\xaf Gvadalachar\xc4\x85, pas savo d\xc4\x97d\xc4\x99 Menj\xc5\xb3. Labai pykdama ant visos savo \xc5\xa1eimos, ji gauna netikr\xc4\x85 mirties liudijim\xc4\x85 ir pripra\xc5\xa1o Menj\xc5\xb3, kad visus \xc4\xaftikint\xc5\xb3, kad ji mir\xc4\x97. Netrukus Kandi supranta, kad laukiasi Patricijaus vaiko. Nuo to momento s\xc5\xabnelis Salvadoras (\xc4\x8ciavas) tampa jos gyvenimo tikslu._NEWLINE_Tuo pa\xc4\x8diu metu Santjagas bando sukurti \xc5\xa1eim\xc4\x85 su savo karjeriste \xc5\xbemona Paulina. Bet ji po kurio laiko palieka j\xc4\xaf ir j\xc5\xb3 dukr\xc4\x85 ir i\xc5\xa1sikrausto \xc4\xaf Niujork\xc4\x85. Santjagas visi\xc5\xa1kai nusivilia meile. Jis pradeda miegoti su daugybe moter\xc5\xb3, bet jokio emocinio ry\xc5\xa1io su jomis neu\xc5\xbemezga._NEWLINE_Kai Santjagas pirm\xc4\x85 kart\xc4\x85 sutinka Kandi, jis nori tik j\xc4\x85 suvilioti ir nusitempti \xc4\xaf lov\xc4\x85. Ta\xc4\x8diau greit jis supranta, kad Kandi ypatinga. Nors jiedu prad\xc5\xbeioje nesutaria, b\xc4\x97gant laikui Kandi jis taip pat ima patikti. Tarp j\xc5\xb3 u\xc5\xbesimezga stiprus ry\xc5\xa1ys, nors abu ir bijo v\xc4\x97l apsirikti. Deja, visk\xc4\x85 labai komplikuoja j\xc5\xb3 vaikai, buvusieji ir kai kurie aplinkiniai, kurie daro visk\xc4\x85, k\xc4\x85 tik gali, kad neleist\xc5\xb3 jiems b\xc5\xabti laimingiems.\n_START_SECTION_\nEpizodas\n_START_PARAGRAPH_\nMilagra, i\xc5\xa1 Al Diablo con los Guapos, i\xc5\xa1 ties\xc5\xb3 susitinka su Kandi, bandydama reabilituoti Liusijan\xc4\x85. Tuomet Kandi papasakoja Milagrai apie savo sunkumus. Net u\xc5\xbesimenama, kad Kandi yra \xc4\x8civ\xc5\xb3 gerb\xc4\x97ja, pristatant jos atsidavim\xc4\x85 futbolui.'